Diari Oficial de la Generalitat Valenciana


Sumari del DOGV 4584, del 10-09-2003 (2003/9852)

DECRET 173/2003, de 5 de setembre, del Consell de la Generalitat, pel qual es crea un col·legi públic a Xàbia.
--------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9852


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Xàbia
    * centre d'ensenyament
    * ensenyament públic

DECRET 173/2003, de 5 de setembre, del Consell de la Generalitat, pel qual es crea un col·legi públic a Xàbia. [2003/X9852]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana no es contemplara la creació de nous centres docents d'Educació Infantil i Primària a Xàbia. La posterior evolució demogràfica de la zona Al-08 va fer necessari revisar les previsions d'escolarització que en el seu moment van determinar la configuració del dit Mapa Escolar, i contemplar la creació d'un nou col·legi.
  
El centre s'ubicarà en instal·lacions provisionals, situades en una parcel·la cedida per l'ajuntament, fins a la finalització de les obres de la seu definitiva, la construcció de la qual està gestionant la Societat Mercantil Construccions i Infraestructures Educatives de la Generalitat Valenciana, SA (CIEGSA). Estes instal·lacions complixen les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General No Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
El Consell Escolar Municipal, l'Ajuntament de Xàbia i la Direcció Territorial de Cultura i Educació d'Alacant han emés el seu posicionament favorable perquè al centre s'assigne, des de la seua creació, la denominació específica pròpia de l'Arenal, en aplicació del que establixen l'article 13 de la Llei Orgànica 8/1985, de 3 de juliol, Reguladora del Dret a l'Educació, i l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
La denominació assignada respon a la zona on es troba ubicat el centre.
  
El Registre de Centres Docents de la Comunitat Valenciana ha certificat que no hi ha cap centre denominat l'Arenal a Xàbia.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Es crea el següent centre docent:
  
Província: Alacant
  
Localitat: Xàbia
  
Denominació: Col·legi Públic d'Educació Infantil i Primària l'Arenal
  
Codi: 48619700
  
Titular: Generalitat
  
Adreça: C/ Brussel·les, s/n (CP 03082)
  
Composició: 6 unitats d'Educació Infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
1. El centre nou iniciarà les seues activitats el curs escolar 2003/04.
  
2. En el citat curs oferirà 6 unitats d'Educació Infantil i 4 d'Educació Primària.
  
3. Els llocs de treball del centre seran els següents:
  
- 7 d'Educació Infantil
  
- 3 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
4. Impartirà els programes d'educació bilingüe Programa d'Ensenyança en Valencià (PEV) i d'Incorporació Progressiva (PIP).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS